Jessie Duarte

Yasmin "Jessie" Duarte (o belegwe Yasmin Dangor; 19 Lewedi 1953 – 17 Phupu 2022) e be e le radipolotiki wa Afrika Borwa le mongwaledi wa mošomo -kakaretšo wa African National Congress. Molwela-tokologo wa nako ye telele wa kganetšo ya kgethologanyo, o šomile ka go fapana bjalo ka mothuši yo a kgethegilego go Nelson Mandela, leloko la kabinete ya profense (MEC) ya Gauteng, bjalo ka motseta go Mozambique, le bjalo ka mmoleledi wa ANC, pele a tšea maemo a gagwe bjalo ka Motlatšamongwaledipharephare wa ANC ka 2012, go fihla lehung la gagwe ka la 17 Phupu 2022.

 Mošomo wa mathomo 
Ka morago ga go hwetša marematlou go tšwa Sekolong sa Sekontari sa Coronationville kua Johannesburg, Duarte o thomile mošomo wa gagwe wa profešenale bjalo ka Akhaontente ya Taolo. Ka ngwaga wa 1979, o ile a thwala ke Albertina Sisulu go hloma dibopego tša basadi go ralala le Afrika Borwa. Mengwaga ye mebedi ka morago, ka 1981, o ile a hlankela maemong a mongwaledi wa Federation of Transvaal Women (FEDTRAW).(FEDTRAW).

 Bophelo bja motho le lehu 

Duarte o belegwe bjalo ka Yasmin Dangor, yo mongwe wa bana ba senyane ba Julie le Ebrahim Dangor, ka la 19 Lewedi 1953, . ka Coronationville, Gauteng godimo ga rand ya bodikela bja Johannesburg, gomme a gola ka Westbury le Newclare tša kgauswi. E be e le kgaetšedi ya sereti le molwelatokologo Achmat Dangor.

O be a nyetše John Duarte, yoo a bilego le bana ba babedi le yena, gomme a hlalana ka 2001. O feleleditše a hlokofetše ka lebaka la kankere ka la 17 Phupu 2022 a na le mengwaga ye 68